ddrg/super_eurlex huggingface dataset:
Συνθήκη του Άμστερνταμ που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις - Δηλώσεις τις οποίες υιοθέτησε η Διάσκεψη - Δήλωση σχετικά με το άρθρο 188 Γ, παράγραφος 3 της Συνθήκης περί ιδρύσεως της Ευρωπαϊκής Κοινότητας

Η Διάσκεψη καλεί το Ελεγκτικό Συνέδριο, την Ευρωπαϊκή Τράπεζα Επενδύσεων και την Επιτροπή να διατηρήσουν εν ισχύι την υφιστάμενη Τριμερή Συμφωνία. Εάν οποιοδήποτε μέρος ζητήσει νέο κείμενο ή κείμενο που να τροποποιεί τη Συμφωνία αυτή, τα μέρη προσπαθούν να συμφωνήσουν για το κείμενο αυτό λαμβάνοντας υπόψη τα αντίστοιχα συμφέροντά τους.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος δεύτερος - Τα όργανα της Κοινότητος, Κεφάλαιο Ι: Η Ανωτάτη Αρχή,Άρθρο 8





Αρθρο 8 Η Ανώτατη Αρχή έχει το καθήκον να μεριμνά για την πραγματοποίηση των σκοπών που καθορίζονται στην παρούσα συνθήκη και κατά τους όρους τους προβλεπομένους από αυτήν.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος τέταρτος - Γενικές διατάξεις, Άρθρο 80





Αρθρο 80 Επιχειρήσεις, κατά την έννοια της παρούσης συνθήκης, είναι εκείνες που ασκούν δραστηριότητα παραγωγής στον τομέα άνθρακος και χάλυβος εντός των εδαφών των αναφερομένων στην πρώτη παράγραφο του άρθρου 79· εξάλλου, όσον αφορά τα άρθρα 65 και 66 και τις πληροφορίες τις απαιτούμενες για την εφαρμογή των άρθρων αυτών, ως και τις προσφυγές που ασκούνται σχετικώς, είναι επιχειρήσεις κατά την έννοια της παρούσης συνθήκης, οι επιχειρήσεις ή οργανισμοί που ασκούν συνήθως δραστηριότητα διανομής άλλη από την πώληση για οικιακή κατανάλωση ή σε βιομηχανίες.
Αρθρο 19

Η Ανωτάτη Αρχή δύναται να ζητεί τη γνώμη της Συμβουλευτικής Επιτροπής, οποτεδήποτε το κρίνει σκόπιμο. Υποχρεούται να πράξει τούτο όταν η διαβούλευση αυτή επιβάλλεται από την παρούσα συνθήκη.

Η Ανωτάτη Αρχή υποβάλλει στην Συμβουλευτική Επιτροπή τους γενικούς στόχους και τα προγράμματα που καταρτίζονται βάσει του άρθρου 46 και την πληροφορεί περί των κατευθυντηρίων γραμμών της δράσεώς της, βάσει των άρθρων 54, 65 και 66.

Αν η Ανωτάτη Αρχή το κρίνει αναγκαίο, τάσσει στη Συμβουλευτική Επιτροπή προθεσμία δέκα τουλάχιστον ημερών για να διατυπώσει τη γνώμη της· η προθεσμία υπολογίζεται από τη σχετική γνωστοποίηση στον πρόεδρο της Συμβουλευτικής Επιτροπής.

Η Συμβουλευτική Επιτροπή συγκαλείται από τον πρόεδρό της για να συσκεφθεί επί συγκεκριμένου θέματος, είτε αιτήσει της Ανωτάτης Αρχής, είτε αιτήσει της πλειοψηφίας των μελών της.

Τα πρακτικά των συσκέψεων διαβιβάζονται στην Ανωτάτη Αρχή και στο Συμβούλιο ταυτοχρόνως με τις γνώμες της Επιτροπής αυτής.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙΙ: Διαδικασία, Μέτρα προδικασίας, Άρθρο 24





Αρθρο 24 Το Δικαστήριο δύναται να ζητήσει από τους διαδίκους, τους πληρεξουσίους ή τους εκπροσώπους τους, καθώς και από τις κυβερνήσεις των Κρατών μελών, να προσαγάγουν κάθε έγγραφο και να παράσχουν κάθε πληροφορία που επιθυμεί. Σε περίπτωση αρνήσεως, το Δικαστήριο προβαίνει στη σχετική διαπίστωση.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Μέρος δεύτερο - Σχέσεις της Κοινότητος με τις τρίτες χώρες, Κεφάλαιο Ι: Διαπραγματεύσεις με τις τρίτες χώρες, Άρθρο 19





Αρθρο 19 Αν η Ανωτάτη Αρχή διαπιστώνει ότι η δημιουργία της κοινής αγοράς έχει ως αποτέλεσμα, δια της υποκαταστάσεως των επανεξαγωγών στις άμεσες εξαγωγές, μία μετατόπιση στις συναλλαγές με τις τρίτες χώρες, η οποία προκαλεί σημαντική ζημία σε ένα από τα Κράτη μέλη, δύναται, κατόπιν αιτήσεως της ενδιαφερομένης κυβερνήσεως, να επιβάλει στους παραγωγούς του κράτους αυτού την αναγραφή ρήτρας προορισμού στις συμβάσεις τους περί πωλήσεων.
Αρθρο 21

(Οι παράγραφοι 1 και 2 ετέθησαν εκτός ισχύος την 17ην Ιουλίου 1979 σύμφωνα με τις διατάξεις του άρθρου 14 της πράξεως περί ejkoc^r των αντιπροσώπων στο Ευρωπαϊκό Κοινοβούλιο)

[Βλέπε άρθρο 1 της πράξεως που έχει ως εξής:

1. Οι αντιπρόσωποι στο Ευρωπαϊκό Κοινοβούλιο των λαών των κρατών, τα οποία συνενώθησαν εντός της Κοινότητος, εκλέγονται με άμεση και καθολική ψηφοφορία.]

[Βλέπε άρθρο 2 της ανωτέρω πράξεως που έχει ως εξής:

2. Ο αριθμός των εκλεγομένων σε κάθε Κράτος μέλος αντιπροσώπων καθορίζεται ως εξής:

Βέλγιο // 24

Δανία // 16

Γερμανία // 81

Ελλάδα // 24

Ισπανία // 60

Γαλλία // 81

Ιρλανδία // 15

Ιταλία // 81

Λουξεμβούργο // 6

Κάτω Χώρες // 25

Πορτογαλία // 24

Ηνωμένο Βασίλειο // 81](*)

(*) Ο αριθμός των αντιπροσώπων όπως ορίζεται από το άρθρο 10 της πράξης προσχώρησης Ισπ./Πορτ.

3. Το Ευρωπαϊκό Κοινοβούλιο καταρτίζει σχέδια διεξαγωγής εκλογών με άμεση καθολική ψηφοφορία κατά ομοιόμορφη διαδικασία σε όλα τα Κράτη μέλη (**).

(**) Βλέπε επίσης σχετικά το άρθρο 7 παράγραφοι 1 και 2, της πράξεως περί εκλογής των αντιπροσώπων στο Ευρωπαϊκό Κοινοβούλιο.

Το Συμβούλιο θεσπίζει ομοφώνως τις σχετικές διατάξεις τις οποίες συνιστά στα Κράτη μέλη να αποδεχθούν κατά τους συνταγματικούς τους κανόνες (***).

(***) Η παράγραφος 3 όπως τροποποιήθηκε από το άρθρο 2, παράγραφος 2, της συμβάσεως περί ορισμένων κοινών οργάνων.
Αρθρο 71

Η αρμοδιότης των κυβερνήσεων των Κρατών μελών στον τομέα της εμπορικής πολιτικής δεν θίγεται από την εφαρμογή της παρούσης συνθήκης, εκτός αν αυτή ορίζει άλλως.

Οι εξουσίες που η παρούσα συνθήκη παρέχει στην Κοινότητα στον τομέα της εμπορικής πολιτικής έναντι τρίτων χωρών δε δύνανται να υπερβαίνουν εκείνες που αναγνωρίζονται στα Κράτη μέλη από τις διεθνείς συμφωνίες στις οποίες μετέχουν, με την επιφύλαξη της εφαρμογής των διατάξεων του άρθρου 75.

Οι κυβερνήσεις των Κρατών μελών παρέχουν αμοιβαίως την αναγκαία συνδρομή για την εφαρμογή των μέτρων που η Ανωτάτη Αρχή αναγνωρίζει ως σύμφωνα προς την παρούσα συνθήκη και προς τις ισχύουσες διεθνείς συμφωνίες. Η Ανωτάτη Αρχή έχει την εξουσία να προτείνει στα ενδιαφερόμενα Κράτη μέλη τις μεθόδους με τις οποίες δύναται να εξασφαλίζεται η αμοιβαία αυτή συνδρομή
Αρθρο 96

Μετά τη λήξη της μεταβατικής περιόδου η κυβέρνηση κάθε Κράτους μέλους και η Ανωτάτη Αρχή δύνανται να προτείνουν τροποποιήσεις της παρούσης συνθήκης. Οι προτάεις αυτές υποβάλλονται στο Συμβούλιο. Αν το Συμβούλιο με πλειοψηφία δύο τρίτων εκφέρει γνώμη υπέρ της συγκλήσεως συνδιασκέψεως αντιπροσώπων των κυβερνήσεων των Κρατών μελών, η συνδιάσκεψη αυτή συγκαλείται αμέσως από τον πρόεδρο του Συμβουλίου προκειμένου να αποφασισθούν με κοινή συμφωνία οι τροποποιήσεις των διατάξεων της συνθήκης.

Οι τροποποιήσεις αυτές τίθενται σε ισχύ μετά την κύρωσή τους από όλα τα Κράτη μέλη σύμφωνα με τους συνταγματικούς τους κανόνες.
Παράρτημα IΙΙ - ΕΙΔΙΚΟΙ ΧΑΛΥΒΕΣ

Οι ειδικοί χάλυβες και οι εκλεκτοί χάλυβες δι’άνθρακος, όπως ορίζονται στο σχέδιο της ευρωπαϊκής δασμολογικής ονοματολογίας όπως διεμορφώθη από τη Δασμολογική Επιτροπή στις Βρυξέλλες κατά τη συνεδρίασή της της 15ης Ιουλίου 1950, τυγχάνουν μεταχειρίσεως αναλόγως της κατατάξεώς τους σε μία από τις τρείς κατωτέρω ομάδες:

α) ειδικοί χάλυβες κοινώς ονομαζόμενοι χάλυβες κατασκευής, περιέχοντες λιγότερο του 0,6 τοις εκατό άνθρακα και λιγότερο του 8 τοις εκατό συνολικώς στοιχεία κράματος όταν υπάρχουν τουλάχιστον δύο στοιχεία, και 5 τοις εκατό όταν υπάρχει ένα μόνο στοιχείο(1)

(1) Δεν λογίζονται στοιχεία κράματος το θείο,ο φωσφόρος, το πυρίτιο και το μαγγάνιο σε περιεκτικότητα κανονικά παραδεκτή για τους κοινούς χάλυβες.

β) εκλεκτοί χάλυβες δι’άνθρακος περιέχοντες άνθρακα από 0,6 τοις εκατό έως και 1,6 τοις εκατό άλλοι ειδικοί χάλυβες εκτός εκείνων που ορίζονται στην προηγούμενη περίπτωση α) και των οποίων η περιεκτικότης σε στοιχεία κράματος είναι συνολικώς κατωτέρα του 40 τοις εκατό, όταν υπάρχουν τουλάχιστον δύο στοιχεία, ή 20 τοις εκατό όταν υπάρχει ένα μόνο στοιχείο(1)

(1) Δεν λογίζονται στοιχεία κράματος το θείο,ο φωσφόρος, το πυρίτιο και το μαγγάνιο σε περιεκτικότητα κανονικά παραδεκτή για τους κοινούς χάλυβες.

γ) ειδικοί χάλυβες που δεν εμπίπτουν στον ορισμό των ανωτέρω περιπτώσεων α) και β).

Τα προϊόντα των ομάδων α) και β) υπάγονται στην αρμοδιότητα της Ανωτάτης Αρχής αλλά, για να καταστεί δυνατή η μελέτη των καταλλήλων διαδικασιών για την εφαρμογή της συνθήκης αυτής, λαμβάνοντας υπόψη τις ειδικές συνθήκες παραγωγής και εμπορίας τους, η ημερομηνία κατά την οποία θα καταργηθούν οι εισαγωγικοί και εξαγωγικοί δασμοί ή φορολογικές επιβαρύνσεις ισοδυνάμου αποτελέσματος καθώς και όλοι οι ποσοστικοί περιορισμοί κατά την κυκλοφορία τους εντός της Κοινότητος, θα μετατεθεί κατά ένα χρόνο από της ιδρύσεως της κοινής αγοράς χάλυβος.

Για τα προϊόντα της ομάδας γ), η Ανωτάτη Αρχή, από της αναλήψεως των καθηκόντων της, θα αρχίσει σειρά μελετών για να καθορίσει τις κατάλληλες διαδικασίες, για την εφαρμογή της συνθήκης στα διάφορα αυτά προϊόντα λαμβάνοντας υπόψη τις ειδικές συνθήκες παραγωγής και εμπορίας τους κατά το μέτρο που ολοκληρώνονται οι μελέτες αυτές και το αργότερο εντός τριών ετών από την ίδρυση της κοινής αγοράς, οι προτεινόμενες διατάξεις για καθένα από τα εν λόγω προϊόντα υποβάλλονται από την Ανωτάτη Αρχή στο Συμβούλιο το οποίο και αποφασίζει κατά τους όρους του άρθρου 81. Κατά τη διάρκεια της περιόδου αυτής, τα προϊόντα της ομάδος γ), θα υπόκεινται μόνο σε στατιστικό έλεγχο της Ανωτάτης Αρχής.

K.A.

P.v.Z.

J.M.

SCH.

SF.

B.

S.

V.D.B.
Προοίμιο

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ, Η ΑΥΤΟΥ ΒΑΣΙΛΙΚΗ ΥΨΗΛΟΤΗΣ Ο ΒΑΣΙΛΙΚΟΣ ΠΡΙΓΚΗΨ ΤΟΥ ΒΕΛΓΙΟΥ, Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ, Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ, Ο ΑΥΤΗΣ ΒΑΣΙΛΙΚΗ ΥΨΗΛΟΤΗΣ Η ΜΕΓΑΛΗ ΔΟΥΚΙΣΣΑ ΤΟΥ ΛΟΥΞΕΜΒΟΥΡΓΟΥ, Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ,

ΕΠΕΙΔΗ η παγκόσμιος ειρήνη δε δύναται να διαφυλαχθεί παρά μόνο με δημιουργικές προσπάθειες στο μέτρο των κινδύνων που την απειλούν,

ΕΧΟΝΤΑΣ ΤΗΝ ΠΕΠΟΙΘΗΣΗ ότι η συμβολή την οποία μία οργανωμένη και ζώσα Ευρώπη δύναται να παράσχει στον πολιτισμό, είναι απαραίτητη για τη διατήρηση ειρηνικών σχέσεων,

ΕΧΟΝΤΑΣ ΣΥΝΕΙΔΗΣΗ ότι η Ευρώπη δε θα οικοδομηθεί παρά μόνο με συγκεκριμένα επιτεύγματα διά της δημιουργίας αρχικώς μιας πραγματικής αλληλεγγύης και διά της εγκαθιδρύσεως κοινών βάσεων οικονομικής αναπτύξεως,

ΕΝΔΙΑΦΕΡΟΜΕΝΟΙ να συμβάλουν διά της επεκτάσεως της βασικής παραγωγής τους στην ανύψωση του βιοτικού επιπέδου και στην πρόοδο των ειρηνικών έργων,

ΑΠΟΦΑΣΙΣΜΕΝΟΙ να υποκαταστήσουν στις προαιώνιες αντιζηλίες μία συγχώνευση των ουσιωδών συμφερόντων τους, να heleki~soum διά της εγκαθιδρύσεως μιας οικονομικής κοινότητος τις πρώτες βάσεις μιας ευρύτερης και βαθύτερης κοινότητος μεταξύ λαών επί μακρόν χρόνον αντιθεμένων δι’ αιματηρών διαιρέσεων, και να θέσουν θεσμικές βάσεις ικανές να κατευθύνουν προς ένα εφ’ εξής κοινό πεπρωμένο,

ΑΠΕΦΑΣΙΣΑΝ τη δημιουργία μιας Ευρωπαϊκής Κοινότητος Ανθρακος και Χάλυβος και όρισαν προς τούτο ως πληρεξουσίους:

Ο ΠΡΟΕΔΡΟΣ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ:

τον διδάκτορα κ. Konrad ADENAUER, Καγκελάριο και Υπουργό των Εξωτερικών·

Η ΑΥΤΟΥ ΒΑΣΙΛΙΚΗ ΥΨΗΛΟΤΗΣ Ο ΒΑΣΙΛΙΚΟΣ ΠΡΙΓΚΗΨ ΤΟΥ ΒΕΛΓΙΟΥ:

τον κ. Paul VAN ZEELAND, Υπουργό των Εξωτερικών,

τον κ. Joseph MEURICE, Υπουργό του Εξωτερικού Εμπορίου·

Ο ΠΡΟΕΔΡΟΣ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ:

τον κ. Robert SCHUMAN, Υπουργό των Εξωτερικών·

Ο ΠΡΟΕΔΡΟΣ ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ:

τον κ. Carlo SFORZA, Υπουργό των Εξωτερικών·

Η ΑΥΤΗΣ ΒΑΣΙΛΙΚΗ ΥΨΗΛΟΤΗΣ Η ΜΕΓΑΛΗ ΔΟΥΚΙΣΣΑ ΤΟΥ ΛΟΥΞΕΜΒΟΥΡΓΟΥ:

τον κ. Joseph BECH, Υπουργό των Εξωτερικών·

Η ΑΥΤΗΣ ΜΕΓΑΛΕΙΟΤΗΣ Η ΒΑΣΙΛΙΣΣΑ ΤΩΝ ΚΑΤΩ ΧΩΡΩΝ:

τον κ. D. U. STIKKER, Υπουργό των Εξωτερικών,

τον κ. J. R. M. VAN DEN BRINK, Υπουργό των Οικονομικών Υποθέσεων,

ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους που ευρέθησαν εντάξει, συνεφώνησαν επί των ακολούθων διατάξεων:
11951K/PRO/CJ/02

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος Ι - Υπηρεσιακή κατάσταση των δικαστών - Ορκωμοσία, Άρθρο 2
Αρθρο 35

Στην περίπτωση κατά την οποία η Ανωτάτη Αρχή, υποχρεουμένη από την παρούσα συνθήκη ή από εκτελεστικούς κανονισμούς να λάβει απόφαση ή να διατυπώσει σύσταση, δεν συμμορφώνεται προς την υποχρέωση αυτή, εναπόκειται κατά περίπτωση στα κράτη, στο Συμβούλιο ή στις επιχειρήσεις και στις ενώσεις να φέρουν το θέμα ενώπιόν της.

Το αυτό ισχύει και στην περίπτωση κατά την οποία η Ανωτάτη Αρχή έχουσα εξουσία από την παρούσα συνθήκη ή από εκτελεστικούς κανονισμούς να λάβει απόφαση ή να διατυπώσει σύσταση, παραλείπει να πράξει τούτο, η δε παράλειψη αυτή συνιστά κατάχρηση εξουσίας.

Αν η Ανωτάτη Αρχή εντός δύο μηνών δεν λάβει απόφαση ή δεν διατυπώσει σύσταση, είναι δυνατόν εντός μηνός να ασκηθεί ενώπιον του Δικαστηρίου προσφυγή κατά της σιωπηράς αρνητικής αποφάσεως που θεωρείται ότι προκύπτει από τη σιωπή αυτή.
Αρθρο 28

Το πινάκιο των συνεδριάσεων καταρτίζεται από τον πρόεδρο.

Μάρτυρες δύνανται αφού ορκισθούν να εξετάζονται κατά τους όρους που καθορίζονται στον κανονισμό διαδικασίας.

Κατά τη συζήτηση το Δικαστήριο δύναται να απευθύνει επίσης ερωτήσεις στους πραγματογνώμονες και στα πρόσωπα που είναι επιφορτισμένα με έρευνα, καθώς και στους ίδιους τους διαδίκους. Οι τελευταίοι πάντως δύνανται να απευθύνονται στο Δικαστήριο μόνο μέσω του πληρεξουσίου ή του δικηγόρου τους.

Όταν διαπιστωθεί ότι μάρτυς ή πραγματογνώμων απέκρυψε ή παρεποίησε τα πραγματικά γεγονότα για τα οποία κατέθεσε ή ηρωτήθη από το Δικαστήριο, το τελευταίο δικαιούται να αναφερθεί για την παράβαση αυτή στον Υπουργό Δικαιοσύνης του κράτους του οποίου ο μάρτυς ή ο πραγματογνώμων είναι υπήκοος, προκειμένου να επιβληθούν οι κυρώσεις που προβλέπονται σε κάθε περίπτωση από το εθνικό του δίκαιο.

Το Δικαστήριο έχει έναντι των μη εμφανιζομένων μαρτύρων, τις εξουσίες που γενικώς αναγνωρίζονται επί του θέματος στα δικαστήρια, κατά τους όρους που θα καθορισθούν σε κανονισμό θεσπιζόμενο από το Δικαστήριο και υποκείμενο στην ομόφωνη έγκριση του Συμβουλίου(*).

(*) Η πέμπτη παράγραφος όπως τροποποιήθηκε από το άρθρο 8 παράγραφος 3 εδάφιο γ) της συνθήκης συγχωνεύσεως.
Αρθρο 74

Στις κατωτέρω απαριθμούμενες περιπτώσεις η Ανωτάτη Αρχή έχει την εξουσία να λαμβάνει όλα τα σύμφωνα προς την παρούσα συνθήκη μέτρα και ιδιαιτέρως προς τους στόχους που ορίζονται στο άρθρο 3 και να απευθύνει στις κυβερνήσεις όλες τις σύμφωνες προς τις διατάξεις του άρθρου 71 δεύτερη παράγραφος συστάσεις:

1) αν εις βάρος χωρών μη μελών της Κοινότητος ή επιχειρήσεων εγκατεστημένων στις χώρες αυτές διαπιστώνονται μέθοδοι ντάμπινγκ ή άλλες πρακτικές αποδοκιμαζόμενες από τον Χάρτη της Αβάνας·

2) αν διαφορά μεταξύ των προσφορών που γίνονται από επιχειρήσεις οι οποίες δεν υπάγονται στην αρμοδιότητα της Κοινότητος και από επιχειρήσεις που υπάγονται στην αρμοδιότητά της, αποδίδεται αποκλειστικώς στο γεγονός ότι οι προσφορές των πρώτων βασίζονται σε όρους ανταγωνισμού αντίθετους προς τις διατάξεις της παρούσης συνθήκης·

3) αν ένα από τα προϊόντα που αναφέρονται στο άρθρο 81 της παρούσης συνθήκης εισάγεται στο έδαφος ενός ή περισσοτέρων Κρατών μελών σε ποσότητες σχετικώς αυξημένες και υπό όρους τέτοιους, ώστε οι εισαγωγές αυτές να επιφέρουν ή να απειλούν σοβαρή ζημιά στην παραγωγή, εντός της κοινής αγοράς, ομοίων ή ευθέως ανταγωνιστικών προϊόντων.

Συστάσεις για την καθιέρωση ποσοτικών περιορισμών δύνανται να διατυπώνονται στην ανωτέρω περίπτωση 2, μόνον μετά s}lvymg γνώμη του Συμβουλίου και στην ανωτέρω περίπτωση 3, μόνον υπό τους όρους του άρθρου 58.
Αρθρο 7

Το πρώτο οικονομικό έτος εκτείνεται από την ημερομηνία αναλήψεως των καθηκόντων μέχρι την 30ή Ιουνίου του επομένου έτους.

Η εισφορά που προβλέπεται στο άρθρο 50 της συνθήκης δύναται να εισπραχθεί από της καταρτίσεως της πρώτης καταστάσεως προβλέψεων επί του προϋπολογισμού. Μεταβατικώς και για την αντιμετώπιση των πρώτων διοικητικών εξόδων, τα Κράτη μέλη προβαίνουν σε επιστρεπτέες και άτοκες προκαταβολές, που κατανέμονται κατά την αναλογία των εισφορών τους στον Οργανισμό Ευρωπαϊκής Οικονομικής Συνεργασίας.

(Η τρίτη παράγραφος που καταργήθηκε από το άρθρο 24 παράγραφος 2 της συνθήκης συγχωνεύσεως)
Αρθρο 29

(Το άρθρο καταργήθηκε από το άρθρο 7 της συνθήκης συγχωνεύσεως)

[Βλέπε άρθρο 6 της συνθήκης συγχωνεύσεως που έχει ως εξής:

Το Συμβούλιο ορίζει με ειδική πλειοψηφία τις αποδοχές, αποζημιώσεις και συντάξεις του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέα του Δικαστηρίου. Ορίζει επίσης με την ίδια πλειοψηφία κάθε άλλη αποζημίωση που καταβάλλεται αντί αμοιβής.]
Αρθρο 14

Για την εκπλήρωση της αποστολής που της ανατίθεται και κατά τους όρους τους προβλεπομένους στην παρούσα συνθήκη, η Ανωτάτη Αρχή λαμβάνει αποφάσεις, διατυπώνει συστάσεις ή εκφέρει γνώμες.

Οι αποφάσεις είναι δεσμευτικές ως προς όλα τα μέρη τους.

Οι συστάσεις συνεπάγονται υποχρέωση ως προς τους σκοπούς τους οποίους τάσσουν, αλλά αφήνουν σ’ εκείνους προς τους οποίους απευθύνονται την επιλογή των καταλλήλων μέσων για την επίτευξη των σκοπών αυτών.

Οι γνώμες δε δεσμεύουν.

Όταν η Ανωτάτη Αρχή έχει εξουσία να λάβει απόφαση, δύναται να περιορισθεί στη διατύπωση συστάσεως.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος τέταρτος - Γενικές διατάξεις, Άρθρο 91





Αρθρο 91 Αν επιχείρηση δεν προβαίνει εντός των τασσομένων προθεσμιών στην πληρωμή στην οποία υποχρεούται έναντι της Ανωτάτης Αρχής, είτε δυνάμει διατάξεως της παρούσης συνθήκης ή δυνάμει εκτελεστικού κανονισμού, είτε λόγω χρηματικής ποινής ή προστίμου επιβαλλομένων από την Ανωτάτη Αρχή, η Ανωτάτη Αρχή έχει την ευχέρεια να αναστείλει μέχρι του ύψους του ποσού της καταβολής αυτής το διακανονισμό των ποσών τα οποία οφείλει η ίδια στην εν λόγω επιχείρηση.
11951K077

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος τέταρτος - Γενικές διατάξεις, Άρθρο 77
Αρθρο 76

(Αρθρο που καταργήθηκε από το άρθρο 28, δεύτερη παράγραφος, της συνθήκης συγχωνεύσεως)

[Βλέπε άρθρο 28, πρώτη παράγραφος, της συνθήκης συγχωνεύσεως που έχει ως εξής:

Οι Ευρωπαϊκές Κοινότητες απολαύουν στην επικράτεια των Κρατών μελών, των αναγκαίων προνομίων και ασυλιών για την εκπλήρωση της αποστολής τους υπό τους όρους που καθορίζονται στο πρωτόκολλο, το οποίο προσαρτάται στην παρούσα συνθήκη. Το αυτό ισχύει και για την Ευρωπαϊκή Τράπεζα Επενδύσεων.]
Άρθρο 78 θ

Τα κράτη μέλη λαμβάνουν τα ίδια μέτρα καταπολέμησης της απάτης κατά των οικονομικών συμφερόντων της Κοινότητας, με εκείνα που λαμβάνουν για την καταπολέμηση της απάτης κατά των δικών τους οικονομικών συμφερόντων.

Με την επιφύλαξη άλλων διατάξεων της παρούσας συνθήκης, τα κράτη μέλη συντονίζουν τη δράση τους που αποβλέπει στην προστασία των οικονομικών συμφερόντων της Κοινότητας κατά της απάτης. Για το σκοπό αυτό, διοργανώνουν, με την βοήθεια της Επιτροπής, στενή και τακτική συνεργασία με τις αρμόδιες διοικητικές τους υπηρεσίες.
Αρθρο 149

Το όργανο του οποίου η πράξη εκηρύχθη άκυρη ή του οποίου η παράλειψη εκηρύχθη αντίθετη προς την παρούσα συνθήκη οφείλει να λάβει τα μέτρα που συνεπάγεται η εκτέλεση της αποφάσεως του Δικαστηρίου.

Η υποχρέωση αυτή δε θίγει τις υποχρεώσεις που δύναται να προκύψουν από την εφαρμογή του άρθρου 188 δεύτερη παράγραφος.
11957A/PRO/CJ/13

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος ΙΙ: Οργάνωση, Άρθρο 13
Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος ΙΙΙ: Διαδικασία, Άρθρο 39





Αρθρο 39. Όταν ο διάδικος κατά του οποίου στρέφεται η προσφυγή, αν και έχει κληθεί κανονικά, δεν καταθέτει έγγραφες προτάσεις, ή απόφαση εκδίδεται ερήμην του. Η απόφαση υπόκειται σε ανακοπή εντός προθεσμίας ενός μηνός από της κοινοποιήσεώς της. Η ανακοπή δεν αναστέλλει την εκτέλεση της ερήμην αποφάσεως, εκτός αντιθέτου αποφάσεως του Δικαστηρίου.
Αρθρο 174

1. Τα έξοδα, τα οποία εγγράφονται στον προϋπολογισμό λειτουργίας, περιλαμβάνουν ιδίως:

α) τα έξοδα διοικήσεως·

β) τα έξοδα τα σχετικά με τον έλεγχο ασφαλείας και την προστασία της υγείας.

2. Τα έξοδα, τα οποία εγγράφονται στον προϋπολογισμό ερευνών και επενδύσεων, περιλαμβάνουν ιδίως:

α) τα έξοδα τα σχετικά με την εκτέλεση του προγράμματος ερευνών της Κοινότητος·

β) την τυχόν συμμετοχή στο κεφάλαιο του οργανισμού και στις δαπάνες επενδύσεως αυτού·

γ) τα έξοδα τα σχετικά με τον εξοπλισμό των εκπαιδευτικών ιδρυμάτων·

δ) την τυχόν συμμετοχή στις κοινές επιχειρήσεις και σε ορισμένες κοινές ενέργειες.
Αρθρο 196.

Κατά την έννοια της παρούσης συνθήκης και εκτός αντιθέτων διατάξεων αυτής:

α) με τον όρο «πρόσωπο» νοείται κάθε φυσικό πρόσωπο που ασκεί στις επικράτειες των Κρατών μελών όλες ή μέρος από τις δραστηριότητές του στο πεδίο που ορίζεται από το αντίστοιχο κεφάλαιο της συνθήκης·

β) με τον όρο «επιχείρηση» νοείται κάθε επιχείρηση ή φορέας που αναπτύσσει όλες ή μέρος από τις δραστηριότητές του υπό τους αυτούς όρους, οποιοδήποτε και αν είναι το νομικό του καθεστώς, δημοσίου ή ιδιωτικού δικαίου, από το οποίο διέπεται.
Αρθρο 23.

Οι αποφάσεις της Διαιτητικής Επιτροπής ή των αρμοδίων εθνικών αρχών δύνανται να αναθεωρηθούν ως προς τους όρους της αδείας μετά την παρέλευση έτους, και εφ’όσον τούτο δικαιολογείται από νέα γεγονότα.

Για την αναθεώρηση αρμοδία είναι η αρχή από την οποία εξεδόθη η απόφαση.
11957A063

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο VΙ: Ο εφοδιασμός, Τμήμα ΙΙ: Μεταλλεύματα, αρχικά υλικά και ειδικά σχάσιμα υλικά προερχόμενα από την Κοινότητα, Άρθρο 63
Αρθρο 206.

Η Κοινότης δύναται να συνάψει με τρίτο κράτος, με ένωση κρατών ή με διεθνή οργανισμό συμφωνίες που συνιστούν σύνδεση η οποία συνεπάγεται αμοιβαία δικαιώματα και υποχρεώσεις, κοινή δράση και ειδικές διαδικασίες.

Οι συμφωνίες αυτές συνάπτονται από το Συμβούλιο ομοφώνως, κατόπιν διαβουλεύσεως με το Ευρωπαϊκό Κοινοβούλιο.

Όταν οι συμφωνίες αυτές συνεπάγονται τροποποιήσεις της παρούσης συνθήκης, οι τροποποιήσεις αυτές πρέπει να αποφασισθούν προηγουμένως κατά τη διαδικασία του άρθρου 204.
Αρθρο 27.

Η αποκατάσταση της ζημίας, την οποία υφίσταται ο αιτών εξαιτίας της υπαγωγής σε καθεστώς απορρήτου για λόγους αμύνης, υπόκειται στις διατάξεις των εθνικών νομοθεσιών των Κρατών μελών και βαρύνει το κράτος που εζήτησε την υπαγωγή στο καθεστώς απορρήτου ή προκάλεσε είτε την επίταση της διαβαθμίσεως ασφαλείας, είτε την παράταση του απορρήτου είτε την απαγόρευση της καταθέσεως της αιτήσεως εκτός της Κοινότητος.

Σε περίπτωση κατά την οπία περισσότερα του ενός Κράτη μέλη έχουν προκαλέσει, είτε την επίταση της διαβαθμίσεως ασφαλείας είτε την παράταση του απορρήτου, είτε την απαγόρευση της καταθέσεως της αιτήσεως εκτός Κοινότητος, υποχρεούνται αλληλεγγύως σε αποκατάσταση της ζημίας που προέκυψε από την αίτησή τους.

Η Κοινότης δε δύναται να εγείρει αξιώσεις αποζημιώσεως βάσει του παρόντος άρθρου.
Αρθρο 191.

(Αρθρο που καταργήθηκε από το άρθρο 28 δεύτερη παράγραφος της συνθήκης συγχωνεύσεως)

[Βλέπε άρθρο 28 πρώτη παράγραφος της συνθήκης συγχωνεύσεως που έχει ως εξής:

Οι Ευρωπαϊκές Κοινότητες απολαύουν, στην επικράτεια των Κρατών μελών, των αναγκαίων προνομίων και ασυλιών για την εκπλήρωση της αποστολής τους, υπό τους όρους που καθορίζονται στο πρωτόκολλο το οποίο προσαρτάται στην παρούσα συνθήκη. Το αυτό ισχύει και για την Ευρωπαϊκή Τράπεζα Επενδύσεων.]
Αρθρο 130

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 14 της συνθήκης συγχωνεύσεως που έχει ως εξής:

Ο πρόεδρος και οι έξι αντιπρόεδροι της Επιτροπής ορίζονται μεταξύ των μελών αυτής για δύο έτη, συμφώνως προς τη διαδικασία η οποία προβλέπεται για το διορισμό των μελών της Επιτροπής. Ο επαναδιορισμός τους επιτρέπεται(*).

(*) Το πρώτο εδάφιο όπως τροποποιήθηκε από το άρθρο 16 της πράξεως προσχωρήσεως Ισπ./Πορτ.

Το Συμβούλιο, με ομόφωνη απόφαση, μπορεί να τροποποιήσει τις διατάξεις για τους αντιπροέδρους(**).

(**) Το δεύτερο εδάφιο όπως προσετέθη από το άρθρο 16 της αυτής πράξεως.

Πλην της περιπτώσεως ολικής αντικαταστάσεως, ο διορισμός γίνεται κατόπιν διαβουλεύσεως με την Επιτροπή.

Σε περίπτωση παραιτήσεως ή θανάτου ο πρόεδρος και οι αντιπρόεδροι αντικαθίστανται για τον υπόλοιπο χρόνο της θητείας τους κατά τις προϋποθέσεις που ορίζονται ανωτέρω.]